De Lille maak party se naam bekendPatricia de Lille stig binnekort haar vierde politieke tuiste ná die PAC, ID en DA. Foto: Twitter Die voormalige burgemeester van Kaapstad maak die naam van haar nuwe politieke party Sondag om 11:00 bekend. Patricia de Lille, wat ŉ maande lange stryd teen die DA gevoer het voor sy uit die party bedank en die tuig as Kaapse burgemeester neergelê het, het die aankondiging op Twitter gedoen. De Lille was leier van die Onafhanklike Demokrate voor sy ŉ ooreenkoms met die DA bereik het om haar by dié party aan te sluit in ruil vir die burgemeesterskap van die Moederstad. Sy voer aan haar nuwe party sal jong mense oplei om ’n nuwe geslag politici voort te bring wat teen korrupsie en die afskeping van bejaardes sal veg, asook ekonomiese groei sal aanwakker. Agt Kaapse raadslede het saam met haar bedank en sal hulle waarskynlik aansluit by die te stigte party wat in Januarie van stapel gestuur sal word.